Hitchin

Hitchin er en markedsby i distriktet North Hertfordshire i grevskapet Hertfordshire i England. Byen er rik på historie og arkitektur i sine tradisjonelle brusteinsgater. Byen utviklet seg ved elven Hiz. Den har historie som strekker seg tilbake tusen år, blomstret på ullhandelen på 1700-tallet, den industrielle revolusjon og jernbanen førte til vekst på 1800-tallet. Sognekirken St Marys er den største i Hertfordshire. Hitchin, Information Britain  I henhold til folketellingen i 2011 har byen en befolkning på 33 352 innbyggere.

 Historie 
Hitchin blir i en kilde fra 600-tallet vist til som et sentralt sted for Hicce-folket.Gover, J.E.B.; Mawer, A. & Stenton, F.M. (1938): The Place-Names of Hertfordshire, English Place-Names Society volume XV, s. 8 Stammenavnet er brytonisk framfor anglosaksisk, det kommer av *siccā, som betyr «tørr», og som kan vise til det lokale vassdraget Hiz. Man kan finne troverdige bevis på at Hitchin var stedet som i 673 ble valgt av erkebiskop Theodor av Tarsus til å være møtestedet for Hertford-synoden, det første nasjonale møtet for de katolske kirkene i det anglosaksiske England.Hindley, Geoffrey (2006): The Anglo-Saxons - The beginnings of the English nation, Robinson, s. 47. Her skal det ha blitt holdt årlige synodemøter med den hensikt å konsolidere og sentralisere katolisismen i England. Det finnes mye som tyder på at landsbyen på 900-tallet var omringa av ei vollgrav, men denne beskyttelsen sto ikke ved lag. Den moderne skrivemåten, «Hitchin», er først dokumentert i en kilde fra 1618 i et dokument kalt «Hertfordshire Feet of Fines».

Landsbyens navn assosieres også med den lille elva som renner gjennom byen, mest synlig ved St. Mary's Church, byens sognekirke. Elva finnes på kart som elva Hiz. I motsetning til hvordan de fleste nå uttaler navnet, altså fonetisk, var bokstaven «z» opprinnelig en forkorting av «tch»-lyden, som i landsbyens navn. Det vil altså være mer riktig å uttale elva som «elva Hitch». 

St. Mary's Church er bemerkelsesverdig stor i forhold til landsbyens størrelse. Kirkas størrelse viser hvor store fordeler Hitchin hadde av ullhandel. Kirka er den største sognekirka i Hertfordshire. Kirka er fra 1400-tallet, mens kirketårnet kan dateres tilbake til rundt 1190. Da det blei lagt nytt golv i kirka i 1911, fant man spor etter en enda eldre kirke. Etter formen å dømme ligna det en basilika fra 600-tallet. Dette gjør kirka eldre enn det en det en historie fra 1400-tallet forteller, at kirka blei grunnlagt av Offa, konge av Mercia. 

I 1697 blei Hitchin (og den nærliggende landsbyen Offley) råka av den mest ødeleggende haglstormen registrert gjennom tidene i Storbritannia. Det blei rapportert om hagl som var 10 cm i diameter. 

Byen blomstra sammen med all ullhandel. Ved midten av 1800-tallet blei det bygd jernbane til stedet. Et kornkammer blei bygd på markedsplassen, og Hitchin utvikla seg snart til et viktig sentrum for kornhandel.

I siste halvdel av 1900-tallet endra Hitchins infrastruktur seg. Motorveier har korta ned reisetida mellom Hitchin og Luton, som ligger noen kilometer borte.

 Referanser 

 Eksterne lenker 

 Hitchin Society 
 Hitchin Historical Society
 Hitchin, historie og lenker
 Hitchin Forum, sammenslutning for bevarelse av Hitchins særskilte vesen

Kategori:Byer i Hertfordshire